CELEX: 31988D0217
Language: el
Date: 1988-03-04 00:00:00
Title: 88/217/ΕΟΚ: Απόφαση της Επιτροπής της 4ης Μαρτίου 1988 για την έγκριση του προγράμματος παρεμβάσεων σχετικά με την προώθηση της γεωργίας στην περιφέρεια Piemonte, το οποίο καταρτίστηκε σύμφωνα με τον κανονισμό (ΕΟΚ) αριθ. 1401/86 του Συμβουλίου (Το κείμενο στην ιταλική γλώσσα είναι το μόνο αυθεντικό)

Avis juridique important

|

31988D0217

88/217/ΕΟΚ: Απόφαση της Επιτροπής της 4ης Μαρτίου 1988 για την έγκριση του προγράμματος παρεμβάσεων σχετικά με την προώθηση της γεωργίας στην περιφέρεια Piemonte, το οποίο καταρτίστηκε σύμφωνα με τον κανονισμό (ΕΟΚ) αριθ. 1401/86 του Συμβουλίου (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 096 της 14/04/1988 σ. 0031 - 0032

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 4ης Μαρτίου 1988  για την έγκριση του προγράμματος παρεμβάσεων σχετικά με την προώθηση της γεωργίας στην περιφέρεια Piemonte, το οποίο καταρτίστηκε σύμφωνα με τον κανονισμό (ΕΟΚ) αριθ. 1401/86 του Συμβουλίου  (Το κείμενο στην ιταλική γλώσσα είναι το μόνο αυθεντικό)  (88/217/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1401/86 του Συμβουλίου για τη θέσπιση κοινής ενέργειας για την προώθηση της γεωργίας σε ορισμένες μειονεκτικές περιοχές της Βόρειας Ιταλίας (1),  Εκτιμώντας:  ότι, σύμφωνα με το άρθρο 4 παράγραφος 1 του εν λόγω κανονισμμού η ιταλική κυβέρνηση διαβίβασε στην Κοινότητα, στις 25 Φεβρουαρίου 1987, το πρόγραμμα παρεμβάσεων που είχε καταρτίσει η περιφέρεια Piemonte·  ότι, μετά από αίτηση της Επιτροπής, διαβιβάστηκαν στις 15 Δεκεμβρίου 1987 ορισμένα στοιχεία που συμπλήρωναν ή τροποποιούσαν το πρόγραμμα αυτό·  ότι το προαναφερόμενο πρόγραμμα ανταποκρίνεται στους στόχους της κοινής ενέργειας που αναφέρονται στο άρθρο 2 του εν λόγω κανονισμού·  ότι το πρόγραμμα περιλαμβάνει τα στοιχεία που απαιτούνται βάσει του άρθρου 3 παράγραφος 1 του εν λόγω κανονισμού·  ότι οι δαπάνες που προβλέπονται στο πρόγραμμα δεν υπερβαίνουν τα όρια που προβλέπονται στο άρθρο 7 παράγραφος 2 του εν λόγω κανονισμού και ότι, εξάλλου, τηρούνται οι ποσοστώσεις που έχουν οριστεί για την περιφέρεια Piemonte από το ιταλικό κράτος·  ότι οι παρεμβάσεις που προβλέπονται στο πρόγραμμα περιγράφονται λεπτομερώς όσον αφορά τα δύο πρώτα έτη εφαρμογής και ότι, για το λόγο αυτό, θα πρέπει να παρασχεθούν περαιτέρω στοιχεία αξιολόγησης όσον αφορά τα επόμενα έτη·  ότι σύμφωνα με το άρθρο 8 του προαναφερόμενου κανονισμού, η Επιτροπή πρέπει να καθορίσει τον τρόπο κοινοποίησης των πληροφοριών σχετικά με την εξέλιξη των δράσεων·  ότι ζητήθηκε η γνώμη του ΕΓΤΠΕ σχετικά με τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται, σύμφωνα με τον κανονισμό (ΕΟΚ) αριθ. 1401/86, το πρόγραμμα παρεμβάσεων σχετικά με την προώθηση της γεωργίας το οποίο καταρτίστηκε από την περιφέρεια Piemonte, διαβιβάστηκε από την ιταλική κυβέρνηση στις 25 Φεβρουαρίου 1987 και, στη συνέχεια, συμπληρώθηκε και τροποποιήθηκε στις 15 Δεκεμβρίου 1987.  Άρθρο 2  Η ιταλική κυβέρνηση θα διαβιβάσει στην Επιτροπή, πριν από το τέλος των δύο πρώτων ετών εφαρμογής του προγράμματος, προσθήκη η οποία θα περιλαμβάνει περαιτέρω στοιχεία αξιολόγησης όσον αφορά τις παρεμβάσεις που προβλέπονται για τα επόμενα έτη.  Άρθρο 3  Η ιταλική κυβέρνηση θα ανακοινώσει επίσης στην Επιτροπή τις πληροφορίες σχετικά με την εξέλιξη των αναπτυξιακών δράσεων στην περιφέρεια Piemonte με διετή περιληπτική έκθεση όσον αφορά τις δράσεις που έχουν πραγματοποιηθεί, πραγματοποιούνται και προβλέπονται, η οποία θα συνοδεύεται από τον πίνακα που αναφέρεται στο παράρτημα.  Άρθρο 4  Η παρούσα απόφαση απευθύνεται στην Ιταλική Δημοκρατία.  Βρυξέλλες, 4 Μαρτίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 128 της 14. 5. 1986, σ. 5.  ΠΑΡΑΡΤΗΜΑ  Πληροφοριακή έκθεση σχετικά με την εξέλιξη της αναπτυξιακής δράσης κατά την έννοια του άρθρου 8 του κανονισμού (ΕΟΚ) αριθ. 1401/86  1.2.3 // ΠΕΡΙΦΕΡΕΙΑ   //  // ΔΙΕΤΙΑ  1.2.3.4.5.6,7.8 //  //  //  //  //  //  //  // Κώδι-  κας   // Είδος παρέμβασης   // Συνολικό κόστος  των ενεργειών που  προβλέπονται στο  πρόγραμμα   // Συνολικό κόστος  των ενεργειών που  έχουν πραγμα-  τοποιηθεί   // Συνολικό κόστος  των ενεργειών που  πραγματοποιούνται   // Συνεισφορές σε βάρος  του ΕΓΤΠΕ   // Σημειώσεις   // 1.2.3.4.5.6.7.8 //  //  //  //  //  // που έχουν  ζητηθεί   // που θα  ζητηθούν   //   //    //   //   //   //   //   //   //   // 1   // 2   // 3   // 4   // 5   // 6   // 7   //   //    //   //   //  //   //   //   //   // α)   // Βελτίωση των αγροτικών υποδομών   //   //   //   //   //   //   // β)   // Βελτίωση των δασών  //   //   //   //   //   //   // γ)   // Ανασύσταση των αγροτεμαχίων   //   //   //   //   //   //   // δ)  // Καταπολέμηση της διάβρωσης   //   //   //   //   //   //  // ε)   // Βελτίωση των γεωργικών εκτάσεων   //   //   //  //   //   //   // στ)   // Βελτίωση ή δημιουργία υποδομής για τον γεωργικό τουρισμό   //   //   //   //   //   //   //    //  //   //   //   //   //   //